Data was extracted from:https://www.infomed.co.il/drugs/carbocysteine/

המומחים של
Info
med
מסבירים:
קרבוציסטאין הינו חומר פעיל הנמצא בתרופות מוקוליט (Mucolit), מוקוטריט ומיקל - מפחית את צמיגות הליחה ומכייח.
Shutterstock | Sushitsky Sergey
יעיל לטיפול ב:
קרבוציסטאין (מוקוליט) מיועד להקלה על שיעול או על הפרעות במערכת הנשימה שמלוות בהפרשת ליחה מוגברת או צמיגה (
שיעול עם ליחה
), לרוב כתוצאה מ
מחלות זיהומיות של דרכי הנשימה
.
הנחיות חשובות:
מומלץ לפנות לרופא אם תסמיני המחלה מחמירים או אינם משתפרים לאחר 7 ימים, למרות הטיפול.
מתי אסור להשתמש בתרופה:
אין להשתמש בקרבוציסטאין (מוקוליט) במקרים הבאים:
- רגישות לקרבוציסטאין או לאחד ממרכיבי התרופה.
- אם אתם סובלים מכיב פעיל בקיבה או במעיים.
- אם את נמצאת בשליש הראשון של הריון.
- אם מדובר בתינוק או פעוט מתחת לגיל שנתיים.
מידע על התרופה
אופן נטילת התרופה
טבליות, קפסולות, סירופ, טיפות, לכסניות למציצה.
תדירות וזמן נטילה
3-4 פעמים ביום, לרוב הטיפול הוא עבור שבוע.
טווח המינון
מבוגר - מינון התחלתי של 2250 מ"ג בחלוקה ל-3 מנות ביום, ובהמשך ניתן לרדת למינון של 1500 מ"ג ביום. ילדים (סירופ או טיפות) - גילאי 2-5: 62.5-125 מ"ג, 4 פעמים ביום. גילאי 6-12: 250 מ"ג, 3 פעמים ביום. (טיפה = 5 מ"ג )
תחילת ההשפעה
תוך שעתיים בממוצע.
משך ההשפעה
תוך שעתיים בממוצע.
מנה שנשכחה
במקרה שנשכחה מנה יש ליטול אותה מיד כשנזכרים, אך אין ליטול שתי מנות ביחד.
הפסקת התרופה
יש להפסיק הטיפול במצב של החמרה בתסמינים.
מינון עודף
במקרה של מינון עודף צפויות הפרעות במערכת העיכול.
אחסון
לשמור במקום קריר ויבש.
אזהרות
תזונה
אין הגבלות.
הריון
השימוש אינו מומלץ. אין להשתמש בהריון מבלי להיוועץ ברופא.
הנקה
השימוש אינו מומלץ. התרופה עוברת לחלב אם ועלולה להשפיע על התינוק. יש להיוועץ ברופא.
תינוקות וילדים
בטיחות השימוש בתינוקות ובילדים מתחת לגיל שנתיים לא נקבעה. יש להיוועץ ברופא הילדים.
קשישים
אין בעיות מיוחדות.
דווח לרופא במקרה של
אלרגיה
כיב קיבה
אסתמה
מחלה בדרכי העיכול
אי סבילות לסוכרים מסויימים
סיכון ממנת יתר
נמוך
סיכון מפיתוח תלות
נמוך
תופעות לוואי
תופעות לוואי שכיחות:
שלשול
, נזלת ו
כאב ראש
, בחילה, דלקת חניכיים, שלרוב, חולפות תוך זמן קצר לאחר תקופת ההסתגלות לתכשיר.
במקרה של החמרה או משך מעבר למספר ימים של בחילה או הקאה, שלשול, כאב בטן- יש לעדכן את הרופא או הרוקח.
יש להפסיק את השימוש ולפנות מיד לרופא או לחדר מיון אם מופיעות תופעות הבאות:
תגובה אלרגית חריפה.
שלפוחיות או דימום על העור, המופיעים סביב: השפתיים, העיניים, הפה, האף ואיברי המין.
תסמונת סטיבנס-ג'ונסון - תסמינים דמויי שפעת וחום.
יש לפנות לרופא בהקדם האפשרי אם מופיעים התסמינים הבאים: הקאה דמית, צואה שחורה כמו זפת.
פרטי תגובה עם תרופות אחרות
יש לעדכן רופא/רוקח באשר לנטילת תרופות אחרות, כולל תרופות ללא מרשם וכן תוספי תזונה, בייחוד עבור:
תרופות העלולות לגרום לדימום בקיבה.
השפעת שימוש ממושך
שימוש ארוך טווח יכול לשפר את התפקוד הריאתי של הסובלים מדלקת כרונית של הסימפונות, מחלת ריאות חסימתית-כרונית וציסטיק פיברוזיס.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא